tomron87/hebrew-wikipedia-sentences-corpus huggingface dataset:
ג'ייסון ליפשוץ ממגזין הבילבורד העיר כי האלבום "באופן טבעי" מקיים את "שאיפתה מרחיקת הלכת" לחשוב מחדש על 'אלבום הפופ' כישות", ואילו ג'רי שיבר מהעיתון ארצות הברית כיום אמר כי צפה במילים כדי "לחזות למעללים של צפירה סקסית מועצמת הנאבקת בתהילה", דבר שציפה מגאגא.
ג'ון פארלס מהעיתון ניו יורק טיימס טען כי "עם Artpop, גאגא חזרה ואמרה את הצורך שלה באהבת המעריצים שלה והכריזה על הציר החדש שלה ליישר קו עם עולם האמנות הוויזואלי".
גאגא הלחינה והפיקה את כל שירי האלבום, ועבדה יחד עם המפיקים, "DJ White Shadow", זד, ומדון.
בראיון ל-MTV סיפר "White Shadow" כי "גאגא שלחה לי הודעה פחות משבוע לאחר צאת אלבומה הקודם, Born This Way, ואמרה לי שכבר "היה לה את השם והקונספט הכללי לתקליט".
בראיון נוסף שלו למגזין הרולינג סטון סיפר על תהליך המשך עבודתם, "רק ניסיתי להכין משהו שדחף מעט את צורת החשיבה של אנשים...
משהו קצת מחוץ לנורמה כדי לגרום לאנשים לחשוב על אפשרויות...
גאגא כתבה את האלבום הזה כשטיילנו ברחבי העולם בשנתיים האחרונות, וכתבנו כל כך הרבה שירים ביחד".
הוא גם נזכר כי "באחת הפעמים נשארנו ערים בערך 20 שעות עד לסיום הפקת שיר.
אנחנו אף פעם לא עובדים על שיר אחד ומסיימים אותו וממשיכים הלאה.
כולם עובדים על סיבוב מחדש עוד ממש באותו יום כאילו בו נצטרך לשלוח אותו לאינטרסקופ".
גאגא שיתפה פעולה עם המפיק זד במהלך סיבוב ההופעות "Born This Way Ball", אשר בעבר הפיק רמיקס לשירה, "Marry the Night" ועבד איתה על אלבום הרמיקס השני שלה, Born This Way: The Remix.
זד אמר לחדשות MTV כי "שניהם לא אוהבים משהו יותר מאשר לעשות מוזיקה חדשה", "אז זה היה די טבעי עבורנו לעבוד על מוזיקה בלבד".
מאוחר יותר אמר כי הוא מתקשה להשלים את הפקת האלבום בשל לוחות הזמנים העמוסים שלהם וכי עבודתם התקדמה בעיקר בזמן תקופת "Born This Way Ball".
המפיק מדון אמר על עבודתו באלבום כי "זו הייתה החוויה הראשונה שלי בשיתוף פעולה עם זמר פנים אל פנים, תמיד רציתי לעבוד עם אמני פופ והמקום הראשון ברשימה שלי היה ליידי גאגא, אזכשהייתה לי את ההזמנות לעשות זאת, מאוד התרגשתי".
גאגא שיבחה את כישורי הפקתו של מדון ואמרה "הוא כל כך מדהים, יש לו הבנה כל כך גדולה במוזיקה בגיל כל כך צעיר...
הוא כל כך מזכיר לי את עצמי.
הוא אובססיבי, אובססיבי כל כך כלפי מוזיקה".
האלבום מציג את עבודתה הראשונה של גאגא עם המוזיקאי ויל.איי.אם איתו עבדה על הפקת השיר "!Fashion" בעודה אומרת כי הם מנסים לעבוד יחד כבר במשך שנים, אך שניהם מאוד "בררנים" וחיכו לשיר ולרגע הנכון לשיתוף פעולה.
באמצע שנת 2013, גאגא יצרה קשר עם הראפרים, T.I., טו שורט, וטוויסטה כדי להקליט שירים חדשים שלאחר מכן נחשף כי הם משתתפים בשיר "Jewels n 'Drugs" מתוך האלבום.
במהלך ראיון ל-MTV אישרו כי הם הקליטו את פסוקיהם בנפרד, בעיקר בגלל עומס בזמנים.
טוויסטה הסבירה כי גאגא רצתה "להרכיב אווירה של אמנים" על מנת "לתפוס את המהות" של מה שהיא רוצה לעשות עם השיר.
בנוסף, גאגא עבדה עם הראפרית אזיליה בנקס ביצירת שני שירים שכותרתם, "Red Flame" ו-"Ratchet" אך מעולם לא פורסמו מאחר ששיתוף פעולתן הסתיים בסכסוך.
"DJ White Shadow" אמר בראיון שבזמן שעבד על "Do What U Want" עם גאגא במהלך המופעים באירופה כחלק מהסבב, "Born This Way Ball", הוא העלה את הרעיון להפגיש את גאגא ואת אר.
קלי בשיר, בעודו אומר כי "נראה לי הגיוני להפגיש שני גאונים בשיר אחד".
קלי אמר בראיון למגזין הבילבורד כי הוא נהנה מתהליך הקלטת השירים בזכות המקצועיות של גאגא.
במסיבת עיתונאים שנערכה ביפן בשנת 2013, נשאלה גאגא מדוע היא עובדת יחד עם קלי, בעודה מגנה על שיתוף הפעולה בכך שאמרה, "ר 'קלי ואני כתבו עלינו לפעמים דברים מאוד לא נכונים, כך שבאופן מסוים זה היה הקשר בינינו".
עם זאת, לאחר שידור הסרט התיעודי "Surviving R.
Kelly" שיצא בינואר 2019, אשר פירט את ההאשמות בנושא התעללותו המינית של קלי נגד מספר נשים, גאגא פרסמה התנצלות על עבודתה יחד איתו ואמרה כי חשיבתה "מעוותת במפורש" וכי היה לה "שיקול דעת לקוי" באותה תקופה.
לאחר מכן השיר הוסר מכל גרסאותיו באינטרנט ועותקי האלבום.
Artpop תואר כאלבום המושפע מז'אנרים של סינת'פופ, טכנו, דיסקו רוק, ו-"EDM" על ידי מגזין בילבורד.
התדמית האלקטרונית שלו הותאמה בתחילתו ל-"Born This Way".
סאל סינקאמאני ממגזין "Slant" טען שגאגא "ממשיכה להיות סטודנטית של מדונה כאשר היא משקפת וידויים של אלבומה "Confessions on a Dance Floor" עם שירים כגון "Applause" ו-"Fashion!".אדם מרקוביץ, בביקורתו למגזין האינטרנאינטמט וויקלי אמר כי "מרבית השירים של האלבום ישתלבו מאוד עם שיריהם של "The Fame" ו-"Born This Way".
הלן בראון מהדיילי טלגרף "נרתעה" מההאזנה לאלבום ואמרה כי "זה מרגיש כמו לשוטט שיכור במועדון עצום ומבוך, ולהציץ לסדרה מבוישת של חדרים חשוכים.
בה היא מנסה להתייחס לז'אנרים מוזיקליים שונים כאילו היו כובעים בהתייחס לנוף הצליל העמוס של האלבום.
בן קלי מ-"Attitude" תיאר את האלבום כ-"אודיסיאה בלתי פוסקת של צלילים אלקטרוניים המנוקבת על ידי נימוקים מלודיים חזקים".
השיר השני, "Venus" מציין את ונוס אלת האהבה הרומית, כוכב הלכת, והקשרה המיני של המילה.
שהו שיר סינת'פופ ודאנס-פופ הכולל אלמנטים של מוזיקת דיסקו משנות השמונים, גאגא אמרה כי הוא מדבר על "מציאת אמונה במקומות אחרים, מעבר אליהם, וגם על יחסי מין בדרך מיתולוגית".
"G.U.Y" (ראשי תיבות של נקבה מתחתיך) הוא שיר R&B ומוזיקת האוס שתואר כ-"צפירת ריקודים מצטמררת שעושה את ההבחנה בין שוויון בין המינים לרצון הגשמה מינית".
השיר כולל את נושא הפמיניזם אותו תיארה כ-"להרגיש נוח מתחת, מפני שאת חזקה מספיק כדי לדעת שאת לא צריכה להיות בראש בשביל לדעת שאת שווה את זה".
השיר הרביעי, "Sexxx Dreams" מושפע מז'אנר הסינת'פופ בהשראת הזמר פרינס.
מילותיו מדברות על מפגש מיני עם מאהב שחברו נעלם בסוף השבוע.
השיר החמישי, "Jewels n 'Drugs", הוא בסגנון היפ הופ המדבר על "סיפור על התמכרות לתהילה".
השיר הבא, "Manicure" (מעוצב כ-"MANiCURE") הטקסטים המעורפלים שלו הם "הכרת תודה להטבות שטחיות", ומדברים על התחדשות פיזית ורוחנית לפני "ההכנה ליציאת תפיסת גבר או אישה".
"Do What U Want" הוא שיר אלקטרופופ ו-R&B בהשראת שנות השמונים ומוזיקה אלקטרונית.
במילותיו ניתן לשמוע את המשפטים, "עשה מה שאתה רוצה, מה שאתה רוצה עם הגוף שלי, תעשה מה שאתה רוצה, מה שאתה רוצה עם הגוף שלי, כתוב מה שאתה רוצה, אמור מה שאתה רוצה עליי, אם אתה תוהה, דע שאני לא מצטערת".
מילות השיר מייצגות נושאים של כניעות מינית.
"Artpop" הנושא את כותרת האלבום, הושווה לשירה של סלינה גומז משנת 2011 "Love You like a Love Song" ולסינגל "Can't" של הזמרת קיילי מינוג משנת 2001. מילותיו מדברות על "הסובייקטיביות של האמנות", ומתארות את גאגא אומרת לקהל שהיא "אמנית שיוצרת לטובת הבריאה".
גאגא הסבירה שהמילים הן מטאפורה על אהבה.
"Swine" הוא שיר רוק אנד רול קל בליווי צרחות המשוואה את אופיו של מאהב לחזיר.
בראיון אמרה כי "השיר מדבר על מערכות יחסים מאוד אישיות אשר עברה ועל מספר חוויות מינית מטרידות ומאתגרות שנתקלה בהן במהלך ראשית חייה", בכך ניתן לראות רמיזה על כך שנאנסה בגיל 19 על ידי מפיק המבוגר ממנה ב-20 שנה.
השיר העשירי הוא "Donatella", אותו כינתה "המנון למנודים" והכרת תודה לחברתה המעצבת דונטלה ורסאצ'ה.
גאגא תיארה אותו כ-"שיר פופ מהנה ומשוגע להפליא, המדבר על היותך אישה חסרת פחד שגאה בעצמה".
"!Fashion" הוא שיר דאנס בהשפעת פאנק המציג את אהבתה של גאגא לבגדי הוט קוטור, מילותיו מדברות על "היכולת להתחפש ולהרגיש כאילו אתה הבעלים של העולם".
הופעתה בשיר הושוואה לזו של הזמר דייוויד בואי.
"Mary Jane Holland" הוא שיר דאנס וסינת'פופ המדבר על שימוש במריחואנה ועל "בילוי נהדר".
גאגא השתמשה בשם השיר כאלטר אגו שלה כאשר היא "מסוממת" יחד עם חבריה באמסטרדם, בו תיארה את העישון כמה שעזר לה להוריד את הלחץ בלהיות מפורסמת וגרם לה להרגיש שהיא "מוסגלת להיות כל מה שהיא רוצה".
השיר ה-13, "Dope" מלווה בניגון פסנתר.
לדברי גאגא, הוא החלק העצוב בשיר הקודם "Mary Jane Holland".
לאחר שהיא פיתחה התמכרות למריחואנה והשתמשה בה כמנגנון התמודדות לחרדה, מה שהוביל אותה בסופו של דבר לתחושות פרנואידיות, והוסיפה כי השיר מבקש סליחה בפני כל מי שנאלץ להתמודד איתה במצבים אלו.
"Gypsy" הוא שיר אירופופ ואלקטרופופ עם השפעות רוק.
היא תיארה אותו כ-"מי שמטייל בעולם והבדידות קשורה אליו".
השיר מציג את מעריציה של גאגא כאנשים שאיתם היא מרגישה בבית, ולכן איננה מרגישה לבד במסעותיה ממדינה למדינה.
באוגוסט 2012, לאחר ששיתפה תמונה שלה עם הקעקוע בשם "ARTPOP" גאגא הודיעה ברשתות החברתיות שלה כי האלבום יקרא בשמו, "Artpop".
האלבום היה אמור לצאת במקור בתחילת 2013, אך נדחה ללא הגבלת זמן לאחר שגאגא פיתחה דלקת סינוביטיס וקרע בירכה שדרש תיקון כירורגי והביא לכך שחלק מתאריכי סבב ההופעות "Born This Way Ball".
ביולי 2013 אישרה גאגא כי Artpop יצא ב-11 בנובמבר 2013 בארצות הברית.
ההזמנה המוקדמת של האלבום הייתה אמורה להתחיל ב-1 בספטמבר 2013, אך הועברה ל-19 באוגוסט 2013 "בגלל ציפייה ציבורית".
מאוחר יותר הוקדמה ל-12 באוגוסט ובמקביל לשחרורו המוקדם של "Applause".
גאגא תכננה להוציא גם מספר מהשירים שלא העלו באלבום בהם "Brooklyn Nights" אשר עבדה עליהם זמן רב אם כי תוכנית זו נותרה בלתי ממומשת.
ב־7 באוקטובר 2013 גאגא חשפה את עטיפת האלבום של Artpop בשלטי חוצות של בילבורד ברחבי העולם אשר נוצר על ידי האמן ג'ף קונס, שכללה פסל עירום של גאגא עם כדור כחול אשר מכסה אותה מלפניה.
הרקע מורכב מעבודות אמנות הכוללות את לידת האלה ונוס, אשר היוו השראה לקליפ "Applause" ולביצוע הופעת פרסי הווידאו קליפים של MTV לשנת 2013 עם השיר.
יש התעלות שמתרחשת ובסופו של דבר היא באמת מובילה אותך לכל דבר.
אבל לא רציתי את גאגא שם מבודדת, אז ברקע יש את "אפולו ודפנה" של ג'ובאני לורנצו ברניני - וזו העבודה שבה אפולו רודף אחרי דפנה והיא הופכת לעץ.
וכך יש רק הצצות על דפנה פנים ושל אפולו.
אפולו הוא אל המוזיקה ובכל פעם שאפולו היה מבצע מוזיקה הוא היה מתעלה, הוא היה משתנה וישותו הייתה הופכת נשית יותר.
וזו ההתעלות שאתה יכול לחוות דרך אמנות וחיים.
ההוויה שלך יכולה לשנות מגדר, האפשרויות שלך יכולות להשתנות, ההיקפים שלך יכולים להשתנות.
וגם בצורות משולשות אלה שיוצאות הוא "הולדת ונוס" של בוטיצ'לי, המציגה את גאגא כמובן בתפקיד ונוס - של טבע המשך אנרגיית החיים והמרדף וההנאה מהאסתטיקה ומהיופי.
ועל הרצון להמשיך ולהתעלות".וויל גומפרץ מהמגזין NME כתב כי "זהו כריכה קלאסית.
כשאתה מפרט את 100 הכריכות הטובות ביותר במאה ה-21, הוא יהיה ממש שם למעלה.
טיפוגרפית הוא AA+, ויזואלית הוא AAA".
מאוחר יותר, גאגא גם חשפה בעמוד הפייסבוק שלה כי "500,000 העותקים הפיזיים הראשונים של Artpop יהיו מעוצבים עם "LADY GAGA + ARTPOP" חתוך מנייר כסף מתכתי ורוד חם + נייר כסף.
ב-25 בדצמבר 2012, גאגא הכריזה על סרט תיעודי לאלבום בשם, "Life, The Creation of Artpop + You", אותו תיארה כמתנה למעריציה.
את הסרט התיעודי ביים טרי ריצ'רדסון, משתף הפעולה הקודם בספר הצילום של גאגא "Lady Gaga x Terry Richardson", שלא פורסם בסופו של דבר.
גאגא פתחה את טקס פרסי הווידאו קליפים של MTV לשנת 2013 בהופעה של "Applause", בה החליפה מספר תלבושות ופאות צבעוניות מהקריירה שלה בעבר.
לאחר מכן השתתפה בפסטיבל אייטונס ב-1 בספטמבר 2013 והוציאה שירים חדשים מהאלבום לקהל של 5,000 איש.
גאגא כינתה את ההופעה שלה "SwineFest" על שם אחד השירים, "Swine" במהלך האירוע.
בביצוע השיר "Jewels n 'Drugs" הצטרפו לגאגא על הבמה הראפרים טו שורט, טוויסטה ו-T.I.
המופע הוקלט ומאוחר יותר נכלל בדיסק שני במהדורת הדלוקס של האלבום.
ב-9 בספטמבר הופיעה גאגא עם הסינגל המוביל, "Applause" בתוכנית בוקר טוב אמריקה והייתה לבושה כדמויות מרובות מתוך הקוסם מארץ עוץ.
קדימון לסרט מצ'טה קטלני, בו שיחקה גאגא את הדמות "הזיקית", יצא ב-4 באוקטובר והציג את גרסת האולפן האלטרנטיבית לשיר מתוך האלבום, "Aura".
סרטון המילים של השיר, בבימויו של רוברט רודריגז, הועלה לחשבון ה-Vevo של גאגא חמישה ימים לאחר מכן, ובו מופיעות סצנות ודיאלוגים מתוך הסרט בין הדמויות.
קטעים של השירים "G.U.Y.", "Artpop" ו-"Mary Jane Holland" מהאלבום פורסמו מעת לעת במהלך שבועיים בין התאריכים 14–28 באוקטובר.
ב-24 באוקטובר נערכו מפגשי האזנה לקידום מכירות של האלבום בברלין, כאשר גאגא סיפקה ביצוע חי של השיר "Gypsy".
לאחר מכן הופיעה ללא הודעה מוקדמת במועדון הלילה "G-A-Y" בלונדון כעבור יומיים וביצעה את "Venus", אשר במהלכו יצרה מחלוקת כשהתפשטה והייתה עירומה במהלך המופע.
ב-27 באוקטובר ביצעה גאגא גם את "Venus" לצד "Do What U Want" בעונה העשירית של התוכנית האקס פקטור בממלכה המאוחדת.
ההופעה עוררה מטח תלונות בפני ערוץ "ITV" ורשות התקשורת הבריטית על לבושה החשוף של גאגא ורקדניותיה.
גאגא שבה לארצות הברית בשבוע שלאחר מכן להופעה עם "Dope" בטקס פרסי המוזיקה של יוטיוב והמשיכה להופיע עם שירים מהאלבום בתוכניות המופע של הווארד סטרן, סאטרדיי נייט לייב וטקס פרסי המוזיקה האמריקאית 2013 יחד עם הראפר אר.
לילה לפני צאתו של האלבום, גאגא אירחה מסיבת שחרור עבור האלבום, שכונתה "ArtRave".
אשר התקיימה במחסן גדול בחצר הצי של ברוקלין בניו יורק, וכללה מסיבת עיתונאים והופעה חיה.
במהלך מסיבת העיתונאים, גאגא חשפה את "השמלה המעופפת הראשונה בעולם", ועבודות חדשות של צמד הצלמים ההולנדי אינז ואן למסוורדה ווינודה מטדין, במאי התיאטרון האוונגרדי רוברט וילסון, אמנית הפרפורמנס מרינה אברמוביץ' והאמן ג'ף קונס.
גאגא ביצעה קונצרט המורכב מתשעה שירים מהאלבום, שהוזרם בשידור חי ב-Vevo ובהמשך שודר מחדש באמצעות שותפי הסינדיקציה של האתר.
הוא זכה לביקורות חיוביות מצד מבקרים, שהחמיאו להופעתה ולהתלהבותה של גאגא.
ספיישל הטלוויזיה השני של חג ההודיה של גאגא, "Lady Gaga and the Muppets Holiday Spectacular" (ליידי גאגא ומופע חג החבובות), שודר ב-28 בנובמבר, וכלל הופעות של השירים, "Artpop" עם אלטון ג'ון, "!Fashion" עם רופול ו-"Gypsy" עם קרמיט הצפרדע.
הייתה לה קבלת פנים מעורבת, כאשר חלק מהמבקרים שיבחו את גאגא על היותה קשורה למופע, בעוד שאחרים היו מאוד ביקורתיים כלפיה בגין השימוש בספיישל החג כ-"כלי תדמיתי בלבד לאלבום".
הופעותיה לקידום האלבום נמשכו בדצמבר עם הופעה בתוכנית הצ'אט הבריטית, "Alan Carr: Chatty Man", פסטיבל ה-"Jingle Bell Ball", והופיעה בגמר העונה החמישית של התוכנית "The Voice".
ב-18 בפברואר 2014, גאגא ביצעה את "Artpop" בתוכנית "Tonight Show" בכיכובו של ג'ימי פאלון, וב-13 במרץ היא הופיעה בראש הפסטיבל "SXSW" ובצעה שירים נוספים מהאלבום.
ההופעה של "Swine" קיבלה תגובה חריפה על הכללתה של אמנית הפרפורמנס מילי בראון, שהקיאה על גאגא בצבעים שונים כמטאפורה לאונס.
"Applause" יצא כסינגל הראשון מתוך האלבום.
בשל מספר הדלפות, הוא יצא לפני התאריך המתוכנן, ב-12 באוגוסט 2013. הסינגל החל להופיע בתחנות הרדיו המרכזיות בארצות הברית ב-19 באוגוסט 2013. הוא זכה לביקורות חיוביות מצד מבקרי המוזיקה, שמצאו אותו כ-"חזרה לעידן The Fame הידידותי למועדונים של גאגא".
הוא נכנס לעשרת הראשונים במספר מדינות רבות, והגיע בשיאו למקום ה-4 בארצות הברית במצעד הבילבורד הוט 100. הקליפ המצורף של "Applause" הוקרן בבכורה בתוכנית בוקר טוב אמריקה ב-19 באוגוסט 2013, שצולם בלוס אנג'לס על ידי אינז ואן למסוורד ווינודה מטדין.
השיר הוכתר כתואר פלטינה מרובעת על ידי איגוד תעשיית ההקלטות האמריקאי (RIAA) לאחר שמכר 4 מיליון עותקים בארצות הברית.
ב־3 בספטמבר 2013, גאגא פתחה בסקרים בחשבונה ברשת טוויטר וביקשה מהמעריצים לעזור לה בבחירת הסינגל השני מהאלבום, כשהיא מציגה את האופציות לשירים, "Aura","Manicure", "Sexxx Dreams" ו-"Swine".
היא חשפה בחודש לאחר מכן כי "Venus" נבחר לסינגל השני, אם כי הפופולריות של "Do What U Want" בשיתוף אר.
קלי הובילה לשחרורו כסינגל השני מהאלבום במקום.
הוא זכה לתגובה חיובית בדרך כלל מצד המבקרים, שהחמיאו למקהלתו ומצאו שהוא להיט רדיו פוטנציאלי.
השיר הגיע לשיא בין עשרת הראשונים במדינות מסוימות, כולל הממלכה המאוחדת, איטליה ודרום קוריאה, כמו גם נכנס ל-20 המובילים במדינות רבות אחרות, כולל גרמניה, שוודיה וארצות הברית.
גרסת אולפן חלופית ל-"Do What U Want", שם מוחלפים הקולות המקוריים של קלי בפסוקים חדשים ששרה כריסטינה אגילרה, פורסמה ב-1 בינואר 2014. ב-11 בינואר 2019, הודיעה גאגא על הסרת השיר מכל שרתי המוזיקה והוצאתו מן האלבום בעקבות החשדות בפדופיליה והתעללות כלפי נשים מצד אר.
מהאלבום יצאו כ-2 סינגלים שיווקים, "Venus" ב-28 באוקטובר 2013 ו-"Dope" ב-4 בנובמבר 2013. "Dope" זכה להצלחה במצעדים והגיע למקום ה-8 במצעד הבילבורד הוט 100 ללא קידום רב ובחלק ממדינות אירופה נכנס גם כן לעשרת המובילים בעודו כובש שאת מצעדי ספרד והונגריה ובכך, הפך לסינגל השיווקי המצליח ביותר שלה עד כה.
"G.U.Y.", יצא כסינגל השלישי והאחרון מהאלבום.
הוא נכנס לתחנות הרדיו המרכזיות בארצות הברית ב-8 באפריל 2014 והייתה לו קבלת פנים מעורבת מצד מבקרי המוזיקה, חלקם מצאו אותו קליט ואחד המסלולים הבולטים של האלבום, ואילו אחרים מתחו ביקורת על הפקתו ועל מילותיו.
השיר הופיע לראשונה במצעדים הרשמיים של מספר מדינות, אך ברובם לא הצליח להיכנס לעשירייה הראשונה.
עם זאת, בישראל כבש את המקום הראשון במצעד מדיה פורסט ישראל.
הוא לווה בקליפ שצולם בטירת הרסט בקליפורניה אותו ביימה גאגא, ושילב גם חלקים מהשירים "Artpop", "Venus" ו-"Manicure" מלבד הסינגל עצמו.
בין 28 במרץ ל-7 באפריל 2014, גאגא ביצעה את מופעי הגמר באולם הנשפים המפורסם בניו יורק "Roseland Ballroom" לפני שנסגר לצמיתות.
סבב ההופעות הקבוע שלה במקום, "Lady Gaga Live at Roseland Ballroom", הוכרז במקור עם ארבע הופעות, כאשר שלושה תאריכים נוספים נוספו מאוחר יותר עקב ביקוש פופולרי.
כמחווה למקום הבמה עוטרה בשושנים, וגם תלבושותיה של גאגא כללו את נושא הוורדים.
סבב ההופעות הקבוע זכה לביקורות חיוביות מצד מבקרי המוזיקה, שמצאו כי הוא מייצג טוב יותר את יכולותיה של גאגא כבדרנית מאשר הופעות הקידום הקומים שלה עבור האלבום.
ההופעה האחרונה של הסבב בפריז, צרפת, שודרה בשידור חי ברשת.
מעצבי התלבושות והכוריאוגרפים של המופע שאפו לערוך מופע יחיד וצבעוני, וגופי התאורה תוכננו ליצור חוויה "חוויה נלהבת".
הסבב זכה לשבחים רבים על ערכו הבידורי וכישוריה הקוליים של גאגא, אף על פי שקיבל ביקורת על רשימת השירים שכלל (כ-25 שירים, 13 מהאלבום), גרף כ-83 מיליון דולר מ-920,088 כרטיסים שנמכרו מתוך 74 ההופעות המדווחות במגזין בילבורד.
ב-13 בספטמבר הסבב הגיע להופעה בישראל שבה גאגא ביצעה דואט עם הזמר טוני בנט מול קהל של מעל ל-30,000 צופים.
המופע כולו זכה לביקורות משבחות, הכתב אסף נבו מאתר "Mako" קרא למופע "מצטיין" ולגאגא "הכוכבת הכי צבעונית ופרובוקטיבית ואחת הזמרות המצליחות שידע עולם הפופ בשנים האחרונות, ענתה על כל הציפיות במופע פופ קצבי, צבעוני, מרשים ולעיתים אף מרהיב, כאשר ביצעה את מיטב הלהיטים שלה שכולנו אוהבים".
בשחרורו Artpop קיבל ביקורות מעורבת ממבקרי המוזיקה.
באתר הביקורות Metacritic, הוא קיבל ציון של כ-61 נקודות מתוך 100 סך הכול שהתבססו על 30 ביקורות שונות.
אדם מרקוביץ מהמגזין אנטרטיינמנט ויקלי, אמר כי "רוב שירי האלבום מהנים אבל שחוקים...
האלבום לא עושה רושם כללי".
ג'רי שרייבר, שכתב עבור העיתון USA Today סבר שהאלבום לא "מבדר באופן קבוע", והודה כי "גאגא יצרה את האלבום בעיקר למעריציה ולא למאזינים".
סאל צ'ינקומני מהמגזין Slant, נתן לאלבום ביקורת חיובית ושיבח את הצלילים והמבנים שלו, בעוד שג'ייסון ליפשיץ מבילבורד "שיבח את המאמץ של גאגא בטוח ואמר "ברור לחלוטין שכול סנטימטר של כלי השיט שלה מתפתח ומחדש".
הוא נתן לאלבום ציון של 4 כוכבים מ-5. בסקירה חיובית נוספת, עורך העיתון The Daily Beast, אמר כי "היו רגעים של גאוניות באלבום, שהיו ראויים לשיקול דעתו של פרס גראמי".
רוברט קופסי מהאתר הבריטי Digital Spy אמר כי "לאלבום יש יותר שירים טובים מאשר רעים".
הלן בראון, כותבת בדיילי טלגרף, מתחה ביקורת על בחירתה של גאגא בז'אנרים שונים באלבום אך עם זאת אמרה כי הוא "מעולה לריקודים".
אילו קארין גאנץ ממגזין הרולינג סטון כינה אותו "אלבום מוזר של דיסקו סוער ומיני אך לא סקסי".
כמה עיתונאים סברו שהתגובה המעורבת יותר של המבקרים בהשוואה ליצירותיה הקודמות של גאגא הייתה לא הוגנת ונבעה מהתמקדות בגאגא עצמה ולא רק בתכני האלבום.
ניק מסיט מעיתון פורבס מתח ביקורת על מבקרי המוזיקה, גינה את ביקורותיהם והתמקד ב-"אומן על האמנות עצמה", והאשים אותם בכך ש-"התכופפו לאחור רק כדי להזכיר את כל השאר ולא את המוזיקה".
הוא סיכם כי "Artpop, "מספק סטייה מבורכת ממבני המקהלה הסטנדרטיים, ובסופו של דבר הוא מאמץ נועז".
אד פוטון ממגזין טיימס אמר כי "מבחינתי בעקבות אלבומה הקודם, Born This Way אלבום זה עדיף בהרבה".
המבקר רוברט כריסטגאו, טען כי "תגובת הביקורת הייתה חסרת מושג", ובסופו של דבר כינה את Artpop כאלבום הכי מוערך של 2013.
Artpop נכלל במספר רשימות אלבומי סוף שנה על ידי מבקרי מוזיקה שונים, במגזין הבילבורד הגיע למקום ה-14 במצעד 15 האלבומים הטובים ביותר של שנת 2013 ואמר כי על גאגא כי "מדובר בהצהרה של זמרת וכותבת שירים אשר רוצה להיות יותר מסתם אמנית פופ".
Digital Spy כלל את האלבום במקום ה-21 ברשימת 30 האלבומים הטובים ביותר לשנת 2013 לצד Popjustice שמיקם אותו במקום ה-6 ברשימת 33 האלבומים הטובים ביותר של 2013 בטענה כי הוא "מדהים".
Entertainment wise כלל אותו ברשימת סוף השנה בכותרת עשרת האלבומים הטובים ביותר וקרא לאלבום "מקורי וחדשני".
עטיפת האלבום דורגה במקום ה-23 ברשימת "50 עטיפות אלבומי הפופ הטובים ביותר ב-5 השנים האחרונות" שנערך על ידי מגזין Complex.
Artpop הופיע לראשונה במקום הראשון במצעד הבילבורד 200, וזיכה את גאגא באלבומה השני בפסגה, ובנוסף הפך לאלבום הרביעי בגודלו במספר העותקים הגבוה ביותר בשבוע ליציאת אלבום בשנת 2013 של זמרת כאשר במקום הראשון, Beyoncé של ביונסה, במקום השני, Prism של קייטי פרי, ובמקום השלישי, Bangerz של מיילי סיירוס.
בשבועו השני ירד למקום השמיני עם מכירות של 46,000 עותקים, בירידה של כ-82%.
בשבועו השלישי, עלה למקום השביעי עם 116,000 עותקים כתוצאה מקידומיה של גאגא ליום "Black Friday".
בהקשבה לשיטת מעקב מכירות האלבומים, "Nielsen SoundScan" האלבום מכר מעל 1,000,000 עותקים בארצות הברית נכון לאוקטובר 2017 והוכתר כתואר פלטינה על ידי RIAA.
בעקבות הופעתה של גאגא בסופרבול LI בפברואר 2017, האלבום חזר למצעד למקום ה-174 לאחר מכירת 5,000 עותקים.
בקנדה, האלבום נכנס לראשונה למיקום הראשון במצעד הרשמי עם כ-25,000 עותקים.
ב-14 בנובמבר 2013 האלבום הוכתר כתואר פלטינה עבור מכירת 80,000 עותקים במדינה.
ביום הראשון ליציאתו ביפן, נחשף כי האלבום מכר 18,109 עותקים ויכנס למקום השני במצעד האלבומים הרשמי.
לאחר מכן מכר כ-58,493 עותקים והגיע וכבש את המצעד.
Artpop נכנס גם לפסגת האלבומים בבריטניה עם מכירות של 65,608 עותקים בשבוע ליציאתו, מה שהופך את גאגא לאמנית הסולו השלישית בתולדות המצעד שמחזיקה בשלושה אלבומי אולפן ראשונים בפסגת המצעד ביחד עם סוזן בויל ואבריל לאבין.
בשבועו השני ירד למיקום התשיעי עבור 15,948 עותקים.
בהמשך האלבום הוסמך על ידי "איגוד תעשיית ההקלטות של בריטניה", לתואר אלבום זהב עם מעל 207,243 עותקים.
באוסטרליה, Artpop הופיע ביציאתו במקום השני בטבלת האלבומים של המדינה עם מכירות של 15,685 עותקים, כאשר במקום הראשון שהה האלבום השמיני של הראפר אמינם, "The Marshall Mathers LP 2" שהגיע לפסגת המצעד עם מכירות של 20,096 עותקים.
בצרפת, האלבום הגיע למקום השלישי במצעד הרשמי, ומכר מעל 60,000 עותקים שלאחר מכן הוסמך כתואר פלטינה.
בשנת 2013, האלבום מכר ברחבי העולם מעל 2,300,000 מיליון עותקים, והפך לאלבום התשיעי הנמכר ביותר של השנה.
מכירות העותקים של האלבום בעולם הובילו לביקורות רעות שאומרות כי הוא לא עמד בציפיות המכירות של האלבומים הקודמים של גאגא שמכרו מעל ל-7 מיליון עותקים לפחות כול אחד.
באוקטובר 2012, גאגא ראתה את האלבום כ-"קצת יותר מודרני" והזכירה את האפשרות לפצל אותו לתקליט של שני חלקים.
הראשון יכיל את "השירים המסחריים", ואילו השני יכלול את "החומר הניסיוני".
באוקטובר 2013, גאגא חשפה שיש לה "הרבה שירים למערכה השנייה".
בראיון המרכזי שלה ל-"SXSW" אישרה גאגא כי Artpop עשוי לכלול יותר משני חלקים, וקבעה עוד כי המערכה השנייה של האלבום הושלמה אך לא מוכנה לשחרור.
באפריל 2014, גאגא הצהירה כי "יש אפשרות חזקה" שהיא תוציא חלק נוסף של Artpop, אך תוכנית זו מעולם לא התממשה.
באפריל 2021, לאחר שדי ג'יי וייט שאדו פרסם בדיחה באפריל על שחרורו של החלק השני של האלבום, מעריציה של גאגא עשו עצומה בבקשה להוצאתו.
בעקבות הצלחת היוזמה הוא הציע להביא את העצומה ל-10,000 חתימות ואז ישלח לה אותה.
לאחר שקיבל למעלה מ-20,000 חתימות תוך פחות מ-24 שעות, וייט שאדו פרסם בחשבון האינסטגרם שלו וסיפר על החוויה שלו בתקופת ההפקה שלו וכיצד הוא באמת שיתף אותה עם גאגא וטען כי "יש לה רגשות (כמו כל אדם נורמלי אחר) וזה היה עידן של תקופה קשה גם עבורה.
אני בטוח שהיא תהיה בסדר לבחון אותו יום אחד ולבנות עליו כשהזמן יתאים".
הוא הוסיף כי, "המשיכו להעביר את המסר שלכם לאחראים.
יש לכם את הכוח, אל תוותרו".
גאגא הגיבה לקמפיין המעריצים בטוויטר ואמרה:
לאחר ההכרה של גאגא בקמפיין "BuyARTPOPoniTunes#", הגיעה העצומה ל-53,500 חתימות באתר "Change.org" (נכון ל-10 באוגוסט 2021).
והאלבום, Artpop החל לטפס במעלות מצעדי אייטונס ברחבי העולם והגיע למקום הראשון ב-18 מדינות, כולל צרפת ואיטליה, במקום השני בארצות הברית, ובמקום השלישי בממלכה המאוחדת.
שנהטקסקטגוריהתוצאהמקור2014פרסי המוזיקה של בילבורדאלבום הדאנס/אלקטרוני הטוב ביותרפרסי דיסק הזהב של יפןהאלבום הבין לאומי הטוב ביותר
מקוםתאריםמספר עותקיםארגנטינה (CAPIF)זהב20,000אוסטריה (IFPI Austria)זהב7,500ברזיל (Pro-Música Brasil)פלטינה40,000קנדה (Music Canada)פלטינה80,000קולומביה (ASINCOL)זהב5,000צרפת (SNEP)פלטינה60,000הונגריה (MAHASZ)זהב3,000איטליה (FIMI)זהב30,000יפן (RIAJ)פלטינה200,000מקסיקו (AMPROFON)פלטינה60,000פולין (ZPAV)זהב10,000דרום קוריאה (KMCIA)N/A3,856ספרד (PROMUSICAE)זהב20,000שוודיה (GLF)זהב20,000שווייץ (IFPI Switzerland)פלטינה20,000בריטניה (BPI)זהב256,000ארצות הברית (RIAA)פלטינה1,000,000סיכוםבכל העולם3,953,000
אזורתאריךפורמטחברהמקוראוסטרליה8 בנובמבר 2013הורדה דיגיטלית, תקליטור, די וי די + תקליטוריוניברסלצרפתהורדה דיגיטליתגרמניההורדה דיגיטלית, תקליטור, די וי די + תקליטוראיטליההורדה דיגיטליתהממלכה המאוחדתפולידורהממלכה המאוחדת11 בנובמבר 2013תקליטור, די וי די + תקליטורפולידורתקליטור, הורדה דיגיטליתארצות הבריתסטרמליין, אינטרסקופאיטליה12 בנובמבר 2013תקליטור, די וי די + תקליטוריוניברסלסין21 בינואר 2014תקליטיוניברסלגרמניה21 בפברואר 2014אריך-נגןאוסטרליה28 בפברואר 2014הממלכה המאוחדת3 במרץ 2014אריך-נגןפולידור
Live At The Blue Note (או בקיצור As Is) הוא אלבום הופעה של אבישי כהן ולהקתו, שהתקיימה ב-31 באוגוסט 2006 במועדון הבלו נוט בניו יורק.
זהו אלבום ההופעה הרשמי הראשון של אבישי כהן כמוביל, ואלבומו השמיני במספר כמוביל בכלל.
האלבום יצא לאור באפריל 2007 על ידי רזדאז רקורדז, מותג ההקלטות הפרטי של כהן, בשיתוף עם Half Note Records, מותג ההקלטות של מועדון הבלו נוט.
האלבום הוא מארז כפול שבו תקליטור שמע ותקליטור וידאו (DVD).
כל אחד מהתקליטורים מכיל שבע רצועות, כאשר רובן (ארבע) חופפות אך השאר (שלוש בכל תקליטור) ייחודיות.
ההופעה התרחשה בסמוך לאחר צאת האלבום Continuo (2006) והוא, לצד מקורות נוספים (בהם האלבום At Home) מהווה את המקור העיקרי ליצירות שנוגנו בהופעה.
בבסיס ההרכב המבצע בהופעה, עומד הטְרִיוֹ Avishai Cohen Trio, הרכב השלישייה של כהן שהוביל את שני אלבומי האולפן האחרונים שלו דאז, At Home ו-Continuo.
הטריו שמורכב מכהן כבסיסט, המתופף מארק ג'וליאנה והפסנתרן סאם בארש, התבלט במיוחד, מעבר לאלבום הטריו Continuo, בהופעותיו ברחבי העולם ונחשב לאחת מקבוצות הג'אז המובילות והמלוכדות בעולם באותה תקופה.
בהופעה בבלו נוט בניו יורק, הצטרפו אל הטריו הסקסופוניסט ג'ימי גרין (שהשתתף בעבר באלבומים Devotion ו-Colors של כהן) והחצוצרן דיאגו אורקולה (שהשתתף בעבר באלבומים At Home, Lyla ו-Unity).
בניגוד לטריו שפרט לקטע אחד מנגן בכל קטעי האלבום, גרין ואורקולה משתתפים רק בחלק מהקטעים, ואורקולה איננו מופיע בווידאו אלא בתקליטור השמע בלבד.
על פי רוב, אלבום ההופעה זכה לשבחי הביקורת, והפגין את המיומנות הרבה של הנגנים ואת התקשורת העמוקה של חברי ההרכב זה עם זה בנגינתם, ושוב זיכה את כהן בתיאורים שהגדירו אותו כאחד מנגני הבס הטובים בעולם.
Smash הוקלט לראשונה באלבום Continuo, ומבוצע על ידי הטריו מלווה בגרין עם תפקיד מרכזי, בעיבוד שבו יש נוכחות רבה יותר לכלים חשמליים מבמקור, עם מקלדת אלקטרונית וגיטרה בס לכל אורכו.
Elli הוקלט לראשונה באלבום Continuo, ומבוצע על ידי הטריו ובפורמט אקוסטי (ללא כלים חשמליים).
רב הקטעים באלבום מבוצעים גם הם בפורמט אקוסטי.
Etude הוקלט לראשונה באלבום Unity, ובו משתתפים כל חמשת הנגנים, ביניהם אורקולה שהיה חבר ב-The International Vamp Band וניגן עם כהן את היצירה במקור.
Bass Suite #1 הוקלט לראשונה באלבום הבכורה של כהן Adama, ומבוצע על ידי כהן ללא שאר הטריו, עם גרין ואורקולה.
Feediop הוקלט לראשונה באלבום At Home, ומבוצע על ידי גרין והטריו.
Samuel, One For Mark ו-Nu Nu הם שלושת הקטעים באלבום ההופעה הבלעדיים לתקליטור הווידאו, וכמו Elli הם קטעי טריו בפורמט אקוסטי שמקורם באלבום Continuo.
Remembering הוקלט לראשונה באלבום At Home ושוחרר מתוכו כסינגל, ומבוצע על ידי הטריו.
Caravan, סטנדרט הג'אז הנודע בביצועו המקורי של דיוק אלינגטון, הוא הקטע היחידי באלבום שלא הולחן על ידי כהן.
זהו הקטע החותם את האלבום (בשני התקליטורים) ומבוצע על ידי הטריו וגרין.
הביצוע המורחב מאופיין בגוון הומוריסטי, הרבה בשל השימוש במלודיקה על ידי בארש, ושונה מהמשקל הרגיל של היצירה המקורית, 4/4, עם שימוש במשקל מורכב של 9/4. המאפיינים הייחודיים של הביצוע כפי שנכלל בהופעה הם שהובילו את כהן לטענתו לנגן את הסטנדרט, ולחרוג ממנהגו, שהעיד על עצמו שאינו נוהג לנגן סטנדרטים.
אבישי כהן – קונטרבס, גיטרת בס
מארק ג'וליאנה (Mark Guiliana) – תופים
סאם בארש (Sam Barsh) – פסנתר, קלידים, מלודיקה
ג'ימי גרין (Jimmy Greene) – סקסופון
דיאגו אורקולה (Diego Urcola) – חצוצרה
As If We Never Said Goodbye הוא שיר מתוך המחזמר "שדרות סאנסט".
הוא נכתב על ידי דון בלאק, כריסטופר המפטון ואנדרו לויד ובר.
במחזמר שדרות סאנסט, הדמות הראשית, נורמה דזמונד, לשעבר שחקנית קולנוע מפורסמת, וכיום זקנה ובודדה, חושפת את כמיהתה לשוב לאור זרקורי תהילה.
השיר בוצע על ידי ברברה סטרייסנד, ונמצא באלבומה Back to Broadway, כמו גם בשני אלבומים של הופעות חיות - The Concert ו-Back to Brooklyn.
בין השחקניות שביצעו את השיר: בטי בקלי, שירלי באסי, רות'י הנשל, פטי לופון, ליה סלונגה, איליין פייג', גלן קלוז.
בסדרת הטלוויזיה Glee, עונה 2 פרק 18, השיר מבוצע על ידי הדמות קורט האמל (השחקן כריס קולפר).
Art of Dying (בעברית: ארט אוף דיינג; תרגום חופשי: אומנות המוות) היא להקת רוק קנדית שנוסדה על ידי ג'וני הת'רינגטון.
הבסיסט קייל גונטיאר הוא בן דודו של אדם גונטיאר, הסולן לשעבר של ת'רי דייז גרייס וכיום הסולן של Saint asonia.
לפני הצטרפותם ללהקה, קייל גונטיאר והגיטריסט טאוויס סטנלי ניגנו בלהקה אחרת, Thornley.
הלהקה הוקמה ב-2004 על ידי הסולן ג'וני הת'רינגטון והגיטריסט גרג בראדלי.
ב-1 בדצמבר 2009, הודיעה הלהקה על חוזה הקלטות עם Reprise Records ועם Intoxication Records' בשיתוף עם חברי להקת דיסטרבד שגילו אותם לראשונה, דייוויד דריימן ודן דאנגן.
האלבום הופק על ידי הווארד בנסון ביחד עם כריס לורדאלייג ויצא לאור ב-22 במרץ 2011.
Art of Dying יצאו לסיבוב הופעות במטרה להשיג מימון לאלבום.
הם הופיעו במועדונים ובפסטיבלי הבי מטאל.
הם השתתפו ב-Avalanche Tours ב-2011 ו-2012, לצד אמנים מפורסמים, ביניהם Stone Sour ו-Shinedown.
בהמשך הם הופיעו בקיץ 2011 ב-Uproar Festival לצד אוונג'ד סבנפולד.
Let the Fire Burn, אלבום אקוסטי מלא, יצא ב-24 באפריל 2012. בין שירי האלבום נמנים השירים "Completely" ו-"Get Thru This".
הלהקה הופיעה במופע הפתיחה של להקת הצ'לו-מטאל הפינית אפוקליפטיקה ובמהלך סיבוב ההופעות של הלהקה Shadowmaker בצפון אמריקה ב-2015.
הלהקה גם הוציאה לאור אלבום חדש בשם Rise Up ב-11 בדצמבר 2015.
Art of Dying הכריזה בעמוד הפייסבוק שלה על עזיבתו של המתופף ג'ף בראון, שאותו יחליף מנהל הבמה/הטכנולוגיה קודי ווטקינס.
ג'וני הת'רינגטון – סולן (2004–הווה)
קודי ווטקינס - תופים (2016–הווה)
קייל גונטיאר - בס, קולות רקע (2008–הווה)
טאוויס סטנלי - קולות רקע, גיטרת קצב (2008–הווה), גיטרה מובילה (2015-הווה)
4 (בעברית: הקולקגינות – כרך 4) הוא אלבום האולפן החמישי של הצמד הברזילאי סימונה & סימריה.
האלבום יצא לאור ב-22 במרץ 2014 על ידי חברת התקליטים סוקיאל מיוזיק.
בנוסף, הוציאו הצמד גרסת דלוקס שמכילה בתוכה שלוש גרסאות שונות לשלושה שירים מן האלבום.
מהאלבום יצא סינגל אחד בלבד; "Ele Bate Nela".
השיר זכה להצלחה מתונה בברזיל בלבד.
לאחר שהוציאו ארבעה אלבומי אולפן, הודיעו הצמד כי האלבום החמישי שלהן עתיד לצאת לאור בשנת 2014, לאחר שהקליטו אותו בין השנים 14–2013, האלבום הוצא לחנויות ב-22 במרץ 2014. את האלבום הפיקה סימריה מנדס, ואת כל שירי האלבום כתבו סימריה וסימונה כאחד.
"Ele Bate Nela" – הסינגל הראשון מן האלבום.
יצא לאור ב-27 במאי 2014, כסינגל הראשון והאחרון מן האלבום.
הסינגל זכה להצלחה מתונה בברזיל, והצליח למכור כמויות עותקים מועטות ברחבי העולם.
לסינגל יצא ווידאו קליפ מלא ב-27 במאי, באותה שנה.
שלושה ימים לאחר יום הולדתה של סימונה.
הווידאו קליפ זכה להצלחה רבה ונכון לספטמבר 2017, מונה הצפיות שלו עולה על למעלה מ-51 מיליון צפיות.
As Long as You Love Me (בעברית: כל עוד אתה אוהב אותי) הוא סינגל שהוקלט על ידי הזמר-יוצר הקנדי ג'סטין ביבר, בשיתוף הראפר ביג שון.
השיר יצא לאור ב-11 ביוני 2012, כסינגל השני מתוך אלבומו השלישי, Believe.
השיר הצליח להגיע בשיאו למקום ה-6 במצעד הבילבורד הוט 100, ובכך הפך לאחד מהשירים המצליחים ביותר מן האלבום.
הווידאו קליפ הנלווה שיצא לשיר צולם ובוים על ידי דוד דבלין בלונדון שבאנגליה, באותה שנה שבא יצא כסינגל רשמי מן האלבום.
בקליפ נראה ביבר כשהוא בסצנות חשוכות רוקד עם רקדנים לצידו ושר את השיר.
מונה הצפיות של הקליפ באתר יוטיוב נכון למרץ 2021, עומד על למעלה מ-468 מיליון צפיות.
ביבר הופיע עם השיר בכל אחד מן המופעים שלו שנכללו בסיבוב ההופעות השני שלו "Believe Tour", שנערך כבר באותה שנה.
ביבר הופיע עם השיר ועם "Boyfriend", בטקס פרסי בחירת הנוער 2012.
מקוםתאריםמכירותאוסטרליה (ARIA)פלטינה 2×140,000ארצות הברית (RIAA)פלטינה 4×4,000,000בריטניה (BPI)זהב400,000דנמרק (IFPI Denmark)זהב15,000מקסיקו (AMPROFON)זהב30,000נורווגיה (IFPI Norway)פלטינה 2×20,000ניו זילנד (RMNZ)זהב7,500קנדה (Music Canada)פלטינה 2×160,000סיכוםבכל העולםN/A4,400,000 מכירות + הזרמת מדיה בלבד
מדינהתאריך יציאהפורמטחברת תקליטיםארצות הברית11 ביוני 2012הורדה דיגיטליתאיילנדקנדהצרפתיוניברסל מיוזיק • מרקוריעולם13 ביוני 2012
Art Pictures Studio הוא שמה של חברת הפקות קולנוע רוסית הפועלת הן בשוק המקומי והן בשוק הבינלאומי.
החברה נוסדה בשנת 1992 על ידי פיודור בונדרצ'וק ודמיטרי רודובסקי.
קבוצת אמנות ההפקה (Art Pictures Group, באנגלית) הוקם על ידי פיודור בונדרצ'וק, סרגיי קוז'בניקוב וסטפן מיכאלקוב בשנת 1992 בתור החברה הפרטית הראשונה ברוסיה להפקת וידאו קליפים.
בשנת 1993 החברה הפיקה גם פרסומות שונות.
בשנת 2002 החברה החלה בהפקת סרטי קולנוע באורך מלא.
הסרט הראשון היה הסרט "בתנועה" בבימויו של פיליפ יאנקובסקי, בשיתוף פעולה עם חברת Non-stop Production.
בשנת 2006 פיודור בונדרצ'וק והמפיק דמיטרי רודובסקי ארגנו מחדש את החברה והיא שינתה את שמה ל-Art Pictures Studio והתמקדה בהפקה ובהפצת סרטי קולנוע, הפקת סדרות טלוויזיה וסרטוני מוזיקה.
בשנת 2009 בונדרצ'וק הקים את חברת ההפצה Art Pictures Media, שגם אחראית להפצת סרטים עצמאיים מערביים בשטחי רוסיה.
בשנת 2019 החברה חתמה על הסכם שיתוף פעולה עם אולפני הקולנוע Vodorod Film והפכה לחלק מקונגלומרט המדיה NMG.
מועדון האימה 2011 יומיים 2012 אוגוסט.
השמיני 2012 עבודת כלב 2012 נטול נשמה 2013 אהבה ראשונה סדרת טלוויזיה 2013 אחת, שתיים, אני אוהב אותך!
As She Pleases (בעברית: "כפי שהיא רוצה") הוא המיני-אלבום הראשון של הזמרת האמריקאית מדיסון ביר.
האלבום יצא לאור ב-2 בפברואר 2018 דרך חברת התקליטים Access Records.
המיני אלבום מכיל בתוכו שלושה סינגלים, "Dead" ו-"Say It to My Face".
"Dead" – יצא כסינגל הראשון מתוך המיני אלבום ב-19 במאי 2017 ביחד עם הווידאו מילים.
הווידאו קליפ הועלה לערוץ הVevo של ביר ב-2 באוגוסט 2017. לשיר יצאו רמיקסים עם סדריק ג'רווייס ולייברט וגם גרסה אקוסטית כדי לקדם את השיר.
"Say It to My Face" – יצא כסינגל השני מתוך המיני אלבום ב-3 בנובמבר 2017. באותו החודש, ב-15 בנובמבר, הווידאו קליפ הועלה לערוץ ה-Vevo של ביר.
דה ווידבויס הוציא רמיקסים לשיר ב-15 בדצמבר 2017.
"Home with You" – יצא לאור ב-10 במרץ 2018, כסינגל השלישי מתוך האלבום.
As I Came of Age (בעברית: כשהגעתי לגיל) הוא אלבום האולפן השני של הזמרת-יוצרת האנגלייה שרה ברייטמן.
האלבום יצא לאור ב-1 במאי 1990, בהוצאת חברת התקליטים פולידור רקורדס.
במטרה לעזור בקידומו, הופץ As I Came of Age בשלושה פורמטים: תקליטור, קלטת שמע ותקליט.
As I Came of Age הופק על ידי ואל גאראי.
חלק מהשירים שנכללים בו הם שירים ידועים, אותם ביצעה שרה ברייטמן מחדש, כדוגמת השירים: "Love Changes Everything", "", ו-"Alone Again Or".
עטיפת האלבום מציגה ציור של ברייטמן, שהושפע מהציור הידוע The Kings' Orchard, של ארתור יוז, משנת 1858.
As Is (בעברית: כמו שזה) הוא מחזה מ-1985 שנכתב על ידי המחזאי האמריקאי ויליאם מ.
ב-1985, המחזה זכה בפרס דרמה דסק למחזה הטוב ביותר , והיה מועמד לפרס טוני למחזה הטוב ביותר.
המחזה מציג את ההשפעה שיש לאיידס, מחלה שהייתה די-חדשה בשנות ה-80 של המאה ה-20, על קבוצת חברים שגרה בניו יורק שבמדינת ניו יורק שבארצות הברית.
מחזה זה היה אחד מהמחזות הראשונים, שמתאר את השפעת המחלה על הומוסקסואלים אמריקאים.
כחודש לאחר מכן, ב-21 באפריל 1985, הועלה המחזה "The Normal Heart" של לארי קרמר, שגם מחזה זה דיבר על איידס.
במחזה זה מתואר זוג הומוסקסואלים, סול וריץ', הפותחים את המחזה, ואת פרידתם.
ההחלטה הנחרצת של ריץ' להיפרד מתהפכת כאשר הוא חוזר לסול לאחר שנדבק באיידס ממאהבו החדש.
ריץ' מחפש תמיכה רגשת והוא מראה איך אנשים עם איידס טופלו על ידי המשפחה, הרופאים וחבריהם האמריקאים.
עמדותיהם הבלתי-אישיות והמתונות מובילות את ריץ' להכיר בחשיבותו של בן הזוג עבור האדם ההומוסקסואלי.
ב-1986, עיבד הופמן את המחזה להפקה טלוויזיונית בבימויו של מייקל לינדזי-הוג בכיכובם של ג'ונתן הדרי , רוברט קרדין וקולין דיוורסט .
גם הדרי וגם קרדין היו מועמדים לפרס CableACE .
המחזה הופק לראשונה על ידי Circle Repertory Company ו-The Glines ובוים על ידי מרשל וו.
הצגת הבכורה של הפקה זו הייתה ב-10 במרץ 1985 בניו יורק שבמדינת ניו יורק שבארצות הברית.
ההפקה הבאה הייתה בברודוויי, שהופקה על ידי ג'ון גלינס , לורנס ליין , לוסיל לורטל וארגון שוברט .
הצגת הבכורה של הפקה זו הייתה ב-1 במאי 1985 בתיאטרון לוסיאום .
צוות השחקנים כלל את רוברט קרדין , ג'ונתן הדרי , ג'ונתן הוגן , לו ליברטורה , קן קליבן, וקלריס אריקסון.
ב-2010, חברת התיאטרון Apple Core של ניו יורק הפיקה והציגה מחדש את המחזה.
המחזה הופק גם בתיאטרון פינבורו שבלונדון, בבימויו של אנדרו קיטס.
שם ההפקה בלונדון נקראה על פי בחירת המבקרים של המגזין Time Out, והועברה לאולפני טרפלגר ב-2015.
Arthur's Theme (Best That You Can Do) (בעברית: "השיר של ארתור (הדבר הטוב ביותר שתוכל לעשות)") הוא שיר שנכתב ובוצע על ידי הזמר-יוצר האמריקאי כריסטופר קרוס.
השיר היה שיר הנושא בסרט "ארתור" משנת 1981 בכיכובם של דאדלי מור ולייזה מינלי.
השיר זכה בפרס אוסקר לשיר המקורי הטוב ביותר לשנת 1981. באוקטובר 1981 הגיע השיר למקום הראשון במצעדי בילבורד הוט 100 ו-Hot Adult Contemporary האמריקניים.
הוא שהה בראש המצעד במשך שלושה שבועות.
בנורווגיה הגיע השיר לראש המצעד VG-lista, והיה בין עשרת הגדולים במדינות נוספות.
השיר היה הלהיט השני והאחרון של כריסטופר קרוס שהגיע למקום הראשון במצעד האמריקני.
השיר נכלל כרצועת בונוס בתקליטור ובקלטת באלבום "Another Page" של קרוס שיצא לאור ב-1983.
צד ב' של התקליט "Minstrel Gigolo" היה השיר שהופיע בסינגל הבכורה של קרוס "Ride Like the Wind".
להקת האינדי פופ Fitz and The Tantrums הקליטה גרסת כיסוי של השיר לפסקול סרט הרימייק באותו שם שהופק ב-2011.
השיר נכתב על ידי קרוס בשיתוף המלחין ברט בכרך ואשתו קרול באייר סאגר .
קרדיט נוסף לכתיבת השיר היה לבעלה לשעבר של לייזה מינלי, הפזמונאי האוסטרלי פיטר אלן, שאף הוא הרבה לשתף פעולה עם באייר סאגר.
השורה מהפזמון "When you get caught between the moon and New York City" (כשאתה נלכד בין הירח לעיר ניו יורק) נלקחה משיר אחר שכתבו אלן ובאייר סאגר ביחד.
ב-1982 זכה השיר בפרס אוסקר לשיר המקורי הטוב ביותר, ובפרס גלובוס הזהב לשיר המקורי הטוב ביותר.
מאה שירים" הכוללת שירים מתוך סרטים.
ב-2008 הוציא בארי מנילו גרסת כיסוי של השיר.
הווידאו קליפ של השיר כולל שני קטעים שנערכו יחד.
באחד כריסטופר קרוס מבצע את השיר יחד עם מוזיקאים באולפן הקלטות, והשני מתאר את סיפור השיר.
כריסטופר קרוס – שירת סולו, גיטרה
מייקל אומארטיאן – כלי מקלדת, סינתיסייזר, עיבוד מוזיקלי
דייוויד האנגייט – גיטרה בס
ג'ף פרוקרו – מערכת תופים
מייקל בודיקר – תכנות סינתיסייזר
פאולינו דה קוסטה – כלי הקשה
As I Am הוא אלבום אולפן השלישי של הזמרת-יוצרת האמריקאית אלישה קיז.
האלבום יצא לאור ב-9 בנובמבר 2007, על ידי חברת תקליטים ג'יי רקורדס.
מתוך האלבום יצא הסינגל "No One", אשר היה ללהיט בינלאומי, שהצליח לכבוש את פסגת מצעד הבילבורד הוט 100.
עם יציאתו נכנס האלבום אל המקום הראשון במצעד הבילבורד 200.
האלבום הופק על ידי מפיקים כדוגמת אלישה קיז, ג'ון מאייר ולינדה פרי.
ב-3 בינואר 2008 העניק איגוד תעשיית ההקלטות האמריקאי את תואר הפלטינה המשולשת לאלבום, על מכירות של למעלה משלושה מיליון עותקים במדינה.
בשנת 2009 נודע כי האלבום נמכר בלמעלה מ-3.7 מיליון עותקים בארצות הברית בלבד.
"Artpop" (בעברית: "אמנות הפופ"; מעוצב כ-"ARTPOP") הוא שיר של הזמרת האמריקאית ליידי גאגא מתוך אלבומה השלישי בעל אותו השם.
השיר נכתב והופק על ידי גאגא עצמה, די ג'יי וואייט שדואו, ניק מונסון ודינו זיסיס.
שיר זה היה השיר הראשון שנוצר לאלבום וגרם למלחינים לנסות להביא את גאגא למקום אחר מבחינה מוזיקלית.
עם יציאתו נכנס השיר אל המקום הראשון במצעד השירים שבקוריאה הדרומית.
גאגא שנחשבת ליוצרת העיקרית של השיר לא רצתה תחילה להשתתף בהפקת השיר מאחר שהיא האמינה שיש לזה פן אין סופי.
מבחינה מוזיקלית השיר הוא שיר טכנו עם צלילים של פסנתר וגיטרה ויש בו צלילים ממוחשבים שמשולבים בין הבתים בשיר.
מבחינה לירית לשיר ניתנו מספר פרשנויות: חלק חשבו שהשיר עוסק במערכת יחסים רומנטית וחלק חשבו שמדובר בקשר שבין גאגא למעריצים שלה כאשר היא מייצגת את האומנות והמעריצים מיצגים את הפופ והמילה "Artpop" מייצגת את המיזוג בינה לבין המעריצים ושהייתה גם מטרה לשלב את שם המותג שלה.
השיר זכה לביקורות מעורבות כאשר מבקרים רבים מתחו ביקורת על הקומפוזיציה של השיר אך שיבחו את המילים של השיר ואת ההפקה שלו.
על מנת לפרסם את השיר גאגא פרסמה סרטונים פרובוקטיביים עם השיר ובנוסף הופיעה איתו גם בפסטיבל iTunes, במיני סיבוב ההופעות "ArtRave", בספיישל הטלוויזיה "Lady Gaga and the Muppets Holiday Spectacular" ששודר ברשת ABC, בתוכנית האירוח של ג'ימי פאלון ובסיבוב ההופעות שלה "ArtRave: The Artpop Ball".
"As If It's Your Last" (בעברית: "כאילו זו האחרונה שלך") הוא סינגל שהוקלט על ידי להקת בנות הקיי-פופ הדרום קוריאנית בלאקפינק.
השיר יצא לאור ב-22 ביוני 2017, על ידי חברת התקליטים YG אנטרטיינמנט, כסינגל שלא מתוך אלבום.
השיר הגיע למקום הראשון במצעד שירי העולם הדיגיטליים.
השיר נכתב על ידי טדי פארק, ברדר סו, צ'ויס37, פיוצ'ר באונס ולידיה פאק והופק על ידי טדי פארק גם כן.
השיר נמכר בלמעלה מ-800,000 עותקים בארצות הברית ובכך הפך לאחד מהשירים הקוריאנים הנמכרים ביותר בכל הזמנים במדינה.
בקוריאה הדרומית, נמכר בלמעלה משלושה מיליון עותקים.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-205 מיליון השמעות.
הווידאו קליפ הרשמי של השיר פורסם ב-22 ביוני 2017, ביום צאתו כסינגל.
בפחות מ-24 שעות, צבר הקליפ למעלה מ-13 מיליון צפיות, מה שהופך אותו לאחד מהקליפים הבודדים באותה התקופה שהצליחו לעשות זאת.
כמו כן, נחשב הקליפ לאחד מהקליפים הקוריאנים הנצפים ביותר בכל הזמנים.
נכון לאפריל 2022, מונה הצפיות של הקליפ עומד על למעלה ממיליארד צפיות.
מקוםתאריםמכירותארצות הברית (RIAA)זהב815,000קוריאה הדרומית (KMCA)3,000,000
פורמטתאריך יציאהמקורInkigayo (SBS)2 ביולי 20179 ביולי 201716 ביולי 2017
Artist Collection: Toni Braxton (בעברית: אוסף האמנים: טוני ברקסטון) הוא אלבום הלהיטים השלישי של הזמרת האמריקאית טוני ברקסטון אשר הופץ ב-12 באוקטובר 2004 BMG Heritage Records בדרום אמריקה בלבד.
באלבום הלהיטים נכללים מיטב להיטיה של ברקסטון שיצאו משנת 1992 ועד שנת 2003.
האלבום הופץ באותו היום בו הופץ אלבום הלהיטים השני שלה Platinum & Gold Collection.
בשונה משני אלבומי הלהיטים הקודמים שלה, האלבום מכיל בנוסף ללהיטים בולטים מהקריירה שלה גם שירים שלא יצאו כסינגלים בכלל משלושת אלבומיה האחרונים.
"As Bayrakları" הוא שיר שהוקלט על ידי הזמרת-יוצרת הטורקייה סימגה.
הוא יצא לאור ב-23 באוגוסט 2019, בהוצאת חברת התקליטים דואן מיוזיק קומפני כסינגל שלא מתוך אלבום.
השיר הגיע למקום השישי בטורקיה טופ 20.
השיר נכתב על ידי אונור, והוא יצא לאחר שסיגמה סיימה להוציא סינגלים מאלבום הבכורה שלה, Ben Bazen.
בטורקיה היה השיר זמין לרכישה דיגיטלית ב-23 באוגוסט 2019, תוך שבהמשך היה זמין לרכישה דיגיטלית ולשמיעה ברשתות הזרמות המדיה השונות בשאר רחבי העולם.
הווידאו קליפ הנלווה של "As Bayrakları" הועלה לערוץ היוטיוב של netd müzik ב-23 באוגוסט 2019, ביום יציאתו של השיר כסינגל.
בתחילתו, ניתן לראות את סימגה, כששיערה צבוע ולאחר מכן מופיעות שלל נשים שונות שמניפות דגלים מצד לצד, כשם השיר ("הניפו את הדגלים").
נכון לאוגוסט 2023 עומד מונה הצפיות של הקליפ על למעלה מ-15 מיליון צפיות.
אזורתאריך יציאהפורמטחברת תקליטיםמקורכלל העולם23 באוגוסט 2019הזרמת מוזיקה • הורדה דיגיטליתDMC
As Long as I Love (בעברית: כל עוד אני אוהבת) הוא אלבום אוסף של זמרת הקאנטרי דולי פרטון, אשר יצא ב-8 ביוני 1970, על ידי חברת מונמונט רקורדס.
האלבום כולל אוסף של שירים שהקליטה הזמרת בזמן שהייתה חתומה באותה חברה.
האלבום מכיל 3 שירים שיצאו לאור ו-9 שירים נוספים אשר לא ראו אור קודם לכן.
האלבום הופץ ב-8 ביוני 1970 על גבי תקליט.
מתוך האלבום הופצו שני סינגלים כאשר הראשון היה השיר "Why, Why, Why" אשר הופץ באוקטובר 1967 אך נכשל מלהיכנס למצעד שירי הקאנטרי האמריקאי.
הסינגל השני מהאלבום "I'm Not Worth the Tears" הופץ שלושה חודשים לאחר מכן אך גם של מלהיכנס למצעד.
האלבום לא הצליח להיכנס לאף מצעד מרכזי בעולם.
האלבום הופץ מחדש כשנתיים לאחר מכן כמארז של שני תקליטים ביחד עם אלבום הבכורה שלה.
בשנת 1988 המארז הופץ בשנית אך על גביי תקליטור.
בנובמבר 2018, האלבום הופץ מחדש להורדה דיגיטלית.
Arzach (בעברית: ארזך) היא אנתולוגית קומיקס ללא מלל מאת אמן הקומיקס הצרפתי המוערך ז'אן "מוביוס" ז'ירו.
הקומיקס התפרסם במקור כסדרה בת ארבעה פרקים במגזין הקומיקס מטאל אירלאן, שז'ירו הוא אחד מבעליו.
הסיפורים עוקבים אחר ארזך, לוחם שקט הרוכב על יצור דמוי פטרודקטיל דרך נוף מוזר ושומם.
יש שהשוו את החוויות של ארזך לחלומות או מסעות אל תת המודע.
לסדרה הייתה השפעה עצומה על תעשיית הקומיקס הצרפתית, ודמותו של ארזך היא עדיין בין היצירות המפורסמות ביותר של ז'ירו.
זהו קומיקס חדשני ומהפכני, והיה בין הראשונים שהעבירו מסרים של עומק פסיכולוגי מחשבתי ואמנות מודרנית דרך מדיום הקומיקס.
הסדרה זכתה להצלחה עצומה ופורסמו סדרות ספין אוף רבות המתקשרות אליה.
ז'ירו אף חזר לאחר שנים ארוכות של הפסקה לאייר את סיפוריו של ארזך בקומיקס מחודש שנקרא "אגדת ארזך" (The Legend of Arzach).
אמנם, הספר המחודש שונה מהמקור ומכיל דיאלוג בודד.
בנוסף, ניסה ז'ירו ליצור טרילוגיה נוספת של ספרים העוסקים בדמות המסתורית, ואף הוציא ספר ראשון מתוך השלושה שנקרא ארזך: הסוקר (Arzak: L'Arpenteur).
עם זאת, מותו של ז'ירו במרץ 2012 מנע ממנו לעשות כן.
בשנת 2000 הוציאו ז'אן מארק ורנדי לופיצייר ספר אודות הסדרה, שנשא את השם "Moebius' Arzach".
הספר פורסם על ידי ההוצאה הדיגיטלית iBOOKS באוגוסט אותה שנה.
הוא כולל כריכה ואיורים פנימיים מאת ז'ירו, ומפה המתארת את עולמו של ארזך מאת ג'ו לדרון.
בנוסף, הספר מכיל גם מאמר קצר על תולדות הסדרה.
בשנת 2003 יצא לאקרנים סרט בשם "Arzak Rhapsody" - סרט מונפש המורכב מ-14 סיפורים קצרים.
חלק מהקומיקס שימש השראה לסיפור הראשון באנתולוגיה הקולנועית רוק בחלל, "Taarna".
בשנת 2002 הופיע ארזך בסדרת הטלוויזיה הצרפתית "Arzak Rhapsody" אשר מהווה יקום קולנועי למספר סיפורי קומיקס נפרדים של ז'ירו.
פרקי הסדרה, הקצרים עד מאוד, בוימו, הופקו ונכתבו על ידי ז'ירו, כמו גם הונפשו על ידי צוות בראשותו.
"As It Was" (בעברית: "כמו שהיה") הוא סינגל של הזמר-יוצר הבריטי הארי סטיילס, אשר יצא לאור בהוצאת חברות התקליטים ארסקין וקולומביה ב-1 באפריל 2022, כסינגל המוביל מתוך אלבום האולפן השלישי שלו, Harry's House (2022).
השיר נכתב על ידי סטיילס ביחד עם מפיקיו, קיד הרפון וטיילר ג'ונסון .
השיר הופיע לראשונה במקום הראשון במצעד הבילבורד הוט 100 האמריקאי, אשר הופך אותו לשירו השני של סטיילס שהגיע לפסגת המצעד, אחרי "Watermelon Sugar" (2020).
השיר הגיע למקום הראשון במצעד הסינגלים הבריטי, והיה לשני של סטיילס שעשה זאת אחרי "Sign of the Times" (2017).
מגזין התרבות סלייט הכתיר את השיר לאחד מהשירים המובילים לשנת 2022 ברשימת הסיכום המוזיקה שלהם.
הקליפ של השיר קיבל מועמדות לווידאו קליפ הטוב ביותר בטקס פרסי גראמי ה-65. השיר נהפך לשיר הרביעי המהיר בהיסטוריה שהגיע ל-200 מיליון השמעות בספוטיפיי (18 ימים סה"כ).
"As It Was" הוא שיר בסגנונות הגל החדש והסינת'-פופ עם מפעם של 174 פעימות לדקה.
מבחינה לירית, השיר מתאר תחושת אובדן ובדידות.
ארגוןרשימהמיקוםמקורבילבורד500 שירי הפופ הטובים ביותר בכל הזמנים122
"As I Am" (בעברית: "כמו שאני") הוא שיר שהוקלט על ידי הזמר-יוצר הקנדי ג'סטין ביבר בהשתתפות הזמר-יוצר האמריקאי חאליד, מתוך אלבומו השישי של ביבר, Justice.
השיר יצא לאור ב-19 במרץ 2021, בתור הרצועה השלישית מתוך האלבום, בסמוך לצאת האלבום עצמו, על ידי חברת התקליטים דאף ג'אם, כסינגל שיווקי רשמי.
ביבר וחאליד כתבו את השיר יחד ומפיקי השיר היו המפיקים המפלצות וה-Strangerz.
"As I Am" הוא שיר בלדת פופ, שמכיל בתוכו גם את סוגת הפופ שאפיינה שירים נוספים של ביבר מהאלבום.
אשר נכתב בסולם בי מינור בזמן משותף של 100 ביטים לדקה.
השיר נכתב על ידי ג'סטין ביבר וחאליד, ומסמן את השיתוף הפעולה הראשון של שניהם יחד.
השיר מתואר כ"מלא נשמה ומלא תקווה" משרת כ"תזכורת לאדם להיות אסיר תודה לבני אדם אשר אוהבים אותך למרות שאתה לא מושלם".
ה"סינת' גבוה וכלי הקשה אינטנסיביים" מתפתחים ל"פזמון אופטימי וקליט".
פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-23.9 מיליון השמעות.
בתאריך ה-19 במרץ 2021, במהלך ריאיון למגזין Vogue, סיפר ביבר על השיר וגילה כי הסיפור מאחורי השיר הוא ההבטחות שהבטיח לאשתו היילי בולדווין:
"As I Am" זכה לביקורות חיוביות בעיקר ממבקרי מוזיקה.
הבילבורד שיבח את השיר על היותו כשיר מרגש ונוטף דמעות, ודורג במקום ה-12 בכתבם השירים הטובים ביותר מתוך האלבום לפי דירוג.
כאשר נאמרו שהצמד ביבר וקאליד "שרים בדיוק כפי שהמעריצים היו מקווים" ועל כן זאת "הם חייבים לשוב לשתף פעולה יחד בעתיד".
קראיג ג'נקיס ממגזין Vulture כתב כי השיתוף הפעולה בין שתיהם "מטעה אותך לחשוב שזו עוד בלדה מושתקת לפני שהיא מפילה אותך מעל הראש עם טיפה מסיבית".
ג'ניפר מקלין מ-USA Today חשבה שהופעת האורח של קאליד ברצועה היא "פשוט גאונות".
גם במגזין Variety, בדומה למגזין USA Today האמינו שקאליד הוא אחד מן הזמרים האורחים מתוך האלבום Justice אשר "משלימים באיזושהו אופן את ביבר".
בניגוד לאלי שטלר ממגזין דיילי טלגרף אשר דחתה את קאליד מהשיר כ"לא מרגש" ביאנקה גרסי מ-Uproxx הרגישה שהשיר הוא "בילוי נוסחתי של אלבומו הקודם Believe".
כאשר Justice יצא, הצליח השיר להתברג במקום ה-43 במצעד של בילבורד הוט 100, מבלי שיצא כסינגל.
כמו כן, התברג במקום ה-9 במצעד של קנדה הוט 100 של קנדה והפך לאחד מהשירים המצליחים ביותר מתוך האלבום, תוך שהצליח לצבור השמעות רבות בספוטיפיי לאחר שהועלה לשם כמה ימים לאחר צאתו.
הקליפ הוויזואלי של השיר שהועלה ליוטיוב ב-19 במרץ 2021, הצליח לצבור למעלה מ-16 מיליון השמעות.
ארגוןרשימהמיקוםמקורHer Campusכל רצועות האלבום Justice, מדורגים6USA Today5 הרצועות הטובים ביותר מתוך Justice, מדורגים3בילבורד15 השירים באלבום Justice, מדורגים12
מקוםתאריםמכירות נורווגיה (IFPI Norway) זהב 30,000 ארצות הברית (RIAA) זהב 500,000
מקוםתאריםמכירותארצות הברית (RIAA)פלטינה 8×500,000נורווגיה (IFPI Norway)פלטינה30,000 מכירות + הזרמת מדיה בלבד
ארווה הוא מותג מים מינרליים אמירתי המיוצר על ידי קבוצת אל אליה מדובאי וקבוצת קוקה-קולה.
מוצרי החברה מיוצרים משנת 1990 במפעל הראשי בעיר אל-עין, איחוד האמירויות ובמפעל משני בעיר טולכרם, הרשות הפלסטינית.
מי ארווה נמכרים ברשות הפלסטינית ובעיקר במדינות המפרץ הפרסי: איחוד האמירויות, עומאן, בחריין וקטר.
בשנת 2010, השיקה החברה מים מוגזים בטעם פירות, תחת השם ארווה פירות (Arwa Fruits) ושיווקה את המוצר לראשונה בבחריין.
As Aventuras de Gui & Estopa (בתרגום חופשי לעברית: הרפתקאותיהם של גואי ואסטופה) היא סדרת טלוויזיה מונפשת ברזילאית שנוצרה על ידי מריאנה קלטאביאנו עבור ערוץ Cartoon Network בשנת 2009.
הסדרה מספרת את הרפתקאותיהם של גואי ואסטופה, שני כלבים אנתרופומורפיים צעירים וחבריהם, קרוקט, פיטיבורו, פיפיולינה וריבאלדו.
גואי "איגויניו" (שמו המלא הוא גילרמה איגויניו ז'וניור דה סילבה) (קול: מריאנה קלטאביאנו) – הדמות הראשית בסדרה, וסט היילנד וייט טרייר צעיר.
אסטופה (קול: אדוארדו ג'ארדים) – כלב אפור שומן.
הוא החבר הטוב ביותר של גואי.
קרוקט ספניאל (קול: מריאנה קלטאביאנו) – קוקר ספניאל אנגלי חום.
פיטיבורו (קול: אדוארדו ג'ארדים) – פיטבול בז'.
הוא חבר ויריבו של גואי.
דונה איגילדה (קול: מריאנה קלטאביאנו) – אמא של גואי.
פיפיולינה (קול: מריאנה קלטאביאנו) – ילדה עם שיער סגול.
ריבאלדו "ריבה" (קול: ארלי קרדוסו) – עכבר.
רוקט ספניאל (קול: מריאנה קלטאביאנו) – ספניאל צרפתי בז'.
Artrosis (תעתיק: ארטרוסיס) היא להקת מטאל גותי פולנית שנוסדה בשנת 1995 בז'לונה גורה.
הלהקה מנגנת מטאל גותי סימפוני שגובל ברוק גותי.
מגדלנה "מדיאה" שטופקיוויץ' (Magdalena "Medeah" Stupkiewicz) - סולנית ושירה נשית, קלידים (1995–היום)
Hidden Dimension - האלבום הקודם רק בהפצה אנגלית, יצא ב-1998
In Nomine Noctis - האלבום הקודם, הוקלט מחדש באנגלית, יצא ב-2001
Koncert w Trójce - אלבום הופעה חיה, יצא ב-2001
Artist-in-residence או Author-in-residence (בעברית: שהות אמן, שהות סופר) הוא כינוי למספר רחב של תוכניות אמנותיות הכוללות שיתוף פעולה בין אמנים וכותבים לבין ארגוני תרבות ומוסדות אקדמיים.
התוכניות מספקות לאמנים ולסופרים מרחב לפעולה, מחקר וכתיבה, לצד משאבים לתמיכה בעשייה האמנותית שלהם.
שורשי הרעיון במגורי אמנים באקדמיות האירופיות לאומנות במאה ה-16, והפורמט תפס תאוצה מאז שנות ה-60 של המאה ה-20. תוכניות Artist-in-residence ו-Author-in-residence נבדלות אלו מאלו בהתאם למוסד המארח אותם, אך לרוב מטרתן המשותפת היא לאפשר לאמן האורח זמן ומרחב לפתח עבודות ולחקור באופן יצירתי רעיונות חדשים.
תוכניות "Artist-in-residence" או "Author-in-residence" כוללות לרוב את המרכיבים הבאים:
מרחב עבודה: הקצאת סטודיו, משרד או מרחב כתיבה שבו האומנים והסופרים יכולים לעבוד על הפרויקטים שלהם.
אירוח ולינה: שהות במקום מסוים לתקופה מסוימת, לעיתים קרובות עם מגורים המסופקים על ידי התוכנית.
סדנאות ופעילויות אקדמיות או קהילתיות: אמנים וסופרים מוזמנים לקיים סדנאות, הרצאות או מפגשים עם הקהילה המקומית, סטודנטים או קהל כללי.
מענקים ותמיכה כספית: לעיתים ניתנים מענקים או תמיכה כספית לכיסוי הוצאות מחיה, חומרים ואמצעי יצירה.